Zutik

Zutik (n'euskera ¡En Pie!) ye un partíu políticu qu'actúa na comunidá autonoma del País Vascu col nome de Zutik y en Navarra cola marca Batzarre. Defínese como partíu políticu vascu, d'izquierda radical y revolucionariu. Diz atropar a nacionalistes y non nacionalistes d'izquierda. Surdió por fusión de dos grupos: Euskadiko Mugimendu Komunista (EMK, Movimientu Comunista d'Euskadi) y Liga Komunista Iraultzailea (LKI, Liga Comunista Revolucionaria) que proveníen d'escisiones d'ETA, tomando'l nome d'ETA Berri y ETA VI respeutivamente.

En delles eleiciones, pidió'l votu pa Herri Batasuna. Demientres el procesu de refundación de Batasuna no coincidieron cola corriente mayoritaria. Nes eleiciones xenerales del 2004 presentóse en coalición con Aralar. Nes siguientes eleiciones nun se presentó.

 Ver tamién 
Batzarre 
Movimientu Comunista d'Asturies

Categoría:Partíos políticos del País Vascu
Categoría:Partíos políticos de Navarra
Categoría:Wikipedia:Artículos ensin plantía llistaref